**ΕΡΩΤΗΣΕΙΣ ΓΙΑ ΤΟ ΜΑΘΗΜΑ ΙΣΤΟΡΙΑ ΤΗΣ ΤΕΧΝΗΣ**

**Παλαιολιθική εποχή**

1. Τι ονομάζουμε βραχογραφίες; Ποιοι άνθρωποι τις δημιούργησαν και πότε;
2. Πότε χρονολογούνται οι βραχογραφίες της Παλαιολιθικής εποχής που βρέθηκαν στην Ευρώπη και ποια είναι τα πιο σημαντικά σπήλαια;
3. Ποια είναι τα πιο συνηθισμένα θέματα που συναντάμε στις βραχογραφίες; Τι μπορεί να θέλουν να μας πουν για τη ζωή των ανθρώπων εκείνης της εποχής; Σας εντυπωσιάζει κάτι σε αυτές τις παραστάσεις, σας απωθεί ή σας αφήνει αδιάφορο/η;
4. Αναφέρατε τα κύρια χαρακτηριστικά των παλαιολιθικών γυναικείων ειδωλίων, τις επονομαζόμενες "Αφροδίτες". Από ποια υλικά κατασκευάζονταν;
5. Τι πιστεύετε ότι μπορεί να συμβόλιζαν ή σε τι να χρησίμευαν και γιατί;
6. Τι σας εντυπωσιάζει, σας απωθεί ή σας προβληματίζει κοιτώντας τα πανάρχαια αυτά έργα του ανθρώπου; Ποια θα λέγατε ότι είναι η "αγαπημένη" σας Αφροδίτη και γιατί;

**Νεολιθική εποχή**

1. Ποιες αλλαγές συντελέστηκαν κατά τη Νεολιθική περίοδο που συνέβαλαν στην αλλαγή των συνθηκών διαβίωσης των ανθρώπων;
2. Ποιοι είναι οι πιο συνηθισμένοι τύποι κατοικίας στη Νεολιθική εποχή;
3. Ποιοι είναι οι πιο γνωστοί νεολιθικοί οικισμοί στην Ελλάδα;

Ποιο είναι το σημαντικότερο μεγαλιθικό μνημείο της Ευρώπης της Νεολιθικής περιόδου; Ποια είναι η μέχρι σήμερα επικρατέστερη εκδοχή για τον λόγο που χτίστηκε και τη λειτουργία του;

**Η τέχνη της Μεσοποταμίας**

1. Ποια περιοχή αποκαλούμε Μεσοποταμία; Ποιος μεγάλος πολιτισμός άνθισε σε αυτή την περιοχή και πότε;
2. Ποιες ήταν οι μεγαλύτερες ανακαλύψεις των Σουμερίων που συνέβαλαν στην εξέλιξη της ανθρωπότητας;
3. Πώς ονομάζεται η γραφή των Σουμερίων και γιατί; Πάνω σε τι υλικό έγραφαν; Έχουν σωθεί τέτοιες επιγραφές μέχρι σήμερα;
4. Τι είναι τα Ζιγκουράτ; Ποια ήταν η χρήση τους και σε ποιες αρχαίες πόλεις έχουν βρεθεί τα εντυπωσιακότερα;
5. Γιατί τοποθετούσαν ειδώλια πιστών μέσα στους ναούς;
6. Ποιοι λαοί διαδέχθηκαν τους Σουμέριους;

**Η τέχνη της Αιγύπτου**

1. Πώς ονόμαζε την Αίγυπτο ο Ηρόδοτος και γιατί; Πότε εμφανίστηκαν πρώτη φορά μόνιμα εγκατεστημένοι γεωργικοί οικισμοί στην Αίγυπτο και πότε ενώθηκαν το Άνω και το Κάτω Βασίλειο;
2. Ποιο είναι το μεγαλύτερο αρχιτεκτονικό έργο του Αρχαίου Βασιλείου; Τι γνωρίζετε για την κατασκευή και τη χρήση του;
3. Ποιο σύστημα γραφής ανέπτυξαν οι Αιγύπτιοι και πώς κατάφερε να γίνει η αποκρυπτογράφηση του;
4. Ποιοι είναι οι λόγοι που συνέβαλαν στη δημιουργία της μνημειακής αρχιτεκτονικής στην Αίγυπτο;
5. Πώς σχεδιάζονταν οι ανθρώπινες φιγούρες στις τοιχογραφίες και γιατί; Πού βρίσκουμε ζωγραφικές παραστάσεις; Ποιος ήταν ο λόγος που ζωγράφιζαν πάνω στους τοίχους των τάφων εφόσον κανένας ζωντανός δεν θα μπορούσε να τις δει μετά το κλείσιμο τους;